Rezumatul Studiului 13 - „Iată, Eu fac toate lucrurile noi”

1. **Invitaţia la ospăţul nunţii . Apocalipsa 19:1-10**
   * Apocalipsa 6:10 lasă o întrebare fără răspuns. Apocalipsa 19:2, răspunde.
   * Odată cu împlinirea judecăţii, Mielul îşi ia în primire soţia care este împodobită în „in subţire, strălucitor şi curat. (Inul subţire sunt faptele neprihănite ale sfinţilor.)” (v. 8). În Biblie, un oraş este adesea folosit ca o reprezentare a locuitorilor săi (Luca 13:34).
   * Sfinţii sunt îmbrăcaţi în neprihănirea lui Isus. Aceştia sunt invitaţi la un ospăţ de nuntă. Ei sunt cei ce împodobesc Noul Ierusalim – mireasa Mielului – cu prezenţa lor (Apoc. 21:9-10).
2. **A doua venire. Apocalipsa 19:11-21**
   * Apostolul Ioan a observat o reprezentare atipică a Celei de-a Doua Veniri: un cal alb; Isus în haine înmuiate în sânge şi urmat de îngeri călări pe cai. El este identificat după două nume: „CUVÂNTUL LUI DUMNEZEU”, respectiv „ÎMPĂRATUL ÎMPĂRAŢILOR ŞI DOMNUL DOMNILOR” (v. 13 şi 16)
   * Isus l-a biruit pe Satana în Cer, în pustie şi la cruce. De asemenea El îl va învinge pe Satan şi adepţii lui din nou.
   * Zicala – hrană pentru păsări – întruchipează momentul în care Isus „îl va prăpădi [pe cel nelegiuit] cu arătarea venirii Sale.” (2 Tesaloniceni 2:8).
3. **Mileniul. Apocalipsa 20**
   * Ce se va întâmpla în timpul mileniului?
     + Pământul va fi pustiit (Ieremia 4:23-27; Isaia 6:11; Isaia 24:3)
     + Satana şi îngerii lui vor fi legaţi (nu vor mai putea amăgi pe nimeni; v. 3)
     + Cei neprihăniţi vor domni cu Hristos în Ceruri (v. 4b)
     + Cei răscumpăraţi vor judeca îngerii şi oamenii (v. 4a; Daniel. 7:22; 1 Cor. 6:3)
     + A doua înviere (toţi cei nelegiuiţi; v. 5-6, 12)
     + Satana va fi dezlegat, căci va putea amăgi din nou (v. 7)
     + Noul Ierusalim va coborî din Ceruri (Apoc. 21:2)
     + Satana îi va aduna pe toţi cei înviaţi din morţi şi va ataca Ierusalimul (v. 8-9)
     + Cei nelegiuiţi vor fi judecaţi (v. 11-13)
     + Orice genunchi se va pleca înaintea lui Hristos (Filipeni 2:10-11)
     + Satana şi cei condamnaţi vor fi distruşi în foc (v. 9-10, 14-15)
4. **Noua creaţie. Apocalipsa 21:1-8**
   * Apostolului Ioan i-a fost arătat Noul Pământ. El a văzut ce va fi şi ce nu va fi acolo.
   * În final, toate întrebările despre dreptatea lui Dumnezeu vor găsi răspuns, iar durerea de a fi despărţiţi de cei dragi va sfârşi. Fericirea va domni pentru totdeauna.
5. **Noul Ierusalim. Apocalipsa 21:9-22:5**
   * Deşi descrierea Noului Ierusalim din Apocalipsa este simbolică, cetatea va fi oraş adevărat.
   * Cetatea are formă cubică, precum Locul Preasfânt din Templu, indicând faptul că va fi locuită de Dumnezeu Însuşi Apoc. 22:3-4).
   * Ne vom aduna în fiecare lună să mâncăm din Pomul Vieţii. De asemenea, ne vom închina împreuna înaintea Tatălui, a Fiului şi a Duhului Sfânt în fiecare Sabat (Is. 66:23).